Likumprojekts

**Grozījumi Latvijas Administratīvo pārkāpumu kodeksā**

Izdarīt Latvijas Administratīvo pārkāpumu kodeksā šādus grozījumus:

1. Izteikt 42. pantu šādā redakcijā:

"**42. pants. Epidemioloģiskās drošības prasību pārkāpšana**

Par epidemioloģiskās drošības prasību pārkāpšanu –

uzliek naudas sodu fiziskajām personām no desmit līdz septiņsimt *euro*, juridiskajām personām – no simt četrdesmit līdz divtūkstoš astoņsimt *euro*."

2. Izteikt 45. panta trešo daļu šādā redakcijā:

"Par tādas medicīniskās tehnoloģijas izmantošanu ārstniecībā, kuru nav apstiprinājusi noteiktā kārtībā pilnvarota institūcija, –

uzliek naudas sodu ārstniecības iestādes vadītājam vai ārstniecības personai no piecdesmit līdz trīssimt piecdesmit *euro*."

3. Izteikt 45.2pantu šādā redakcijā:

**"45.2pants. Ārstniecības iestādēm noteiktās kārtības neievērošana attiecībā uz ziņu sniegšanu par izmaiņām ārstniecības iestādes personālsastāvā**

Par normatīvajos aktos noteiktā kārtībā sniedzamo ziņu nesniegšanu kompetentajai institūcijai par ārstniecības personu vai ārstniecības atbalsta personu nodarbināšanu –

uzliek naudas sodu ārstniecības iestādes vadītājam no piecdesmit līdz trīssimt piecdesmit *euro*."

4. Papildināt kodeksu ar 45.5pantu šādā redakcijā:

"**45.5****pants.** **Ārstniecības iestāžu reģistrācijas noteikumu pārkāpumi**

Par normatīvajos aktos noteikto ziņu nesniegšanu vai nepatiesu ziņu sniegšanu Ārstniecības iestāžu reģistram –

uzliek naudas sodu ārstniecības iestādes vadītājam no piecdesmit līdz trīssimt piecdesmit *euro*."

5. Aizstāt 166.15panta pirmās un piektās daļas dispozīcijā vārdus "ārstniecības līdzekļu" ar vārdu "zāļu".

6. Izteikt 228. panta pirmo daļu šādā redakcijā:

"Veselības inspekcija izskata šā kodeksa [42.](http://likumi.lv/doc.php?id=89648#p42), 43., [45.](http://likumi.lv/doc.php?id=89648#p45), [45.1](http://likumi.lv/doc.php?id=89648#p45.1), [45.2](http://likumi.lv/doc.php?id=89648#p45.2), [45.3](http://likumi.lv/doc.php?id=89648#p45.3), 45.5, [46.1](http://likumi.lv/doc.php?id=89648#p46.1) (izņemot pārkāpumus veterināro zāļu apritē), [46.2](http://likumi.lv/doc.php?id=89648#p46.2)pantā paredzēto pārkāpumu lietas, kā arī 62. pantā paredzēto pārkāpumu (ja tie ir higiēnas prasību pārkāpumi) lietas, [88.4](http://likumi.lv/doc.php?id=89648#p88.4), [88.8](http://likumi.lv/doc.php?id=89648#p88.8)pantā, [155.](http://likumi.lv/doc.php?id=89648#p155) panta pirmajā un otrajā daļā, [155.5](http://likumi.lv/doc.php?id=89648#p155.5)pantā, [166.9](http://likumi.lv/doc.php?id=89648#p166.9)panta pirmajā, trešajā un ceturtajā daļā paredzēto pārkāpumu (ja tie ir pārkāpumi ķīmisko vielu un ķīmisko maisījumu, kosmētikas līdzekļu un medicīnisko ierīču laišanā tirgū un izplatīšanā, ultravioletā starojuma iekārtu lietošanā, kosmētiskā iedeguma iegūšanas pakalpojuma sniegšanā) lietas, kā arī 166.10pantā, 166.12panta pirmajā daļā, [166.13](http://likumi.lv/doc.php?id=89648#p166.13)panta trešajā daļā, 166.15panta pirmajā un piektajā daļā, 175.9pantā paredzēto pārkāpumu (ja tie ir pārkāpumi cilvēka dzīves vides un epidemioloģiskās drošības jomā, medicīnisko ierīču laišanā tirgū un izplatīšanā, ultravioletā starojuma iekārtu lietošanā, kosmētiskā iedeguma iegūšanas pakalpojuma sniegšanā) lietas un [167.1](http://likumi.lv/doc.php?id=89648#p167.1)pantā paredzēto pārkāpumu (ja tie ir saimnieciskās darbības iekārtu un transportlīdzekļu radītā pieļaujamā trokšņa normatīvu pārkāpumi) lietas."

7. Papildināt informatīvo atsauci uz Eiropas Savienības direktīvām ar 26. punktu šādā redakcijā:

"26) Eiropas Padomes 2010. gada 10. maija direktīvas [2010/32/E](http://pro.nais.lv/naiser/esdoc.cfm?esid=32004L0023" \o "DIREKTĪVA" \t "_blank)S, ar ko īsteno HOSPEEM un EPSU noslēgto Pamatlīgumu par asu instrumentu radītu ievainojumu novēršanu slimnīcu un veselības aprūpes nozarē."

Veselības ministrs

Guntis Belēvičs